MINT ดีด 2% รับวัคซีนโควิด-ตปท.ทยอยปลด Lockdown โบรกฯ เคาะเป้า 29 บ.
MINT ดีด 2% รับวัคซีนโควิด-ตปท.ทยอยปลด Lockdown โบรกฯ ชี้ธุรกิจเริ่มฟื้น เคาะเป้า 29 บ. ล่าสุดอยู่ที่ 24.80 บาท บวก 0.60 บาท หรือ 2.48% มูลค่าซื้อขาย 1.18 พันล้านบาท
MINT ดีด 2% รับวัคซีนโควิด-ตปท.ทยอยปลด Lockdown โบรกฯ เคาะเป้า 29 บ. ล่าสุดอยู่ที่ 24.80 บาท บวก 0.60 บาท หรือ 2.48% มูลค่าซื้อขาย 1.18 พันล้านบาท
25 พ.ย. 2563

ผู้สื่อข่าวรายงานว่า ราคาหุ้น บริษัท ไมเนอร์ อินเตอร์เนชั่นแนล จำกัด (มหาชน) หรือ MINT ล่าสุด ณ เวลา 10.54 น. อยู่ที่ 24.80 บาท บวก 0.60 บาท หรือ 2.48% สูงสุดที่ 25.25 บท ต่ำสุดที่ 24.60 บาท ด้วยมูลค่าซื้อขาย 1.18 พันล้านบาท
โดย บล.เคทีบี (ประเทศไทย) ระบุในบทวิเคราะห์ ผู้คิดค้นวัคซีนสำเร็จเพิ่มเป็นรายที่ 3 แล้ว (Pfizer, Moderna, AstraZeneca) ประเทศส่วนใหญ่ทยอยปลด lockdown รอบสอง เป็นบวกต่อกลุ่มอิงรายได้จากการเดินทางท่องเที่ยว (AOT, MINT, TOP)
ด้าน บล.ฟินันเซีย ไซรัส ระบุในบทวิเคราะห์ ประเมินแนวโน้มผลการดำเนินงาน MINT ทยอยฟื้นตัวทั้งธุรกิจโรงแรมที่ทยอยขาดทุนลดลง ขณะที่ธุรกิจอาหารคาดมีกำไรสุทธิเพิ่มขึ้น โดยในด้าน Cash Burning จะลดลงต่อเนื่องจากไตรมาส 3/63 ซึ่งอยู่ที่เดือนละ 1.5 พันล้านบาท  ด้านเงินทุนปัจจุบันเพียงพอรับสถานการณ์ได้อีก 1 ปีระหว่างรอวัคซีนสำเร็จและแจกจ่ายทั่วโลก ปรับเพิ่มราคาเป้าหมายเป็น 29 บาท (ปรับ Beta ลงจากพัฒนาการของวัคซีน) แนะนำเพียง ซื้อ